open-index/open-wikipedia-markdown huggingface dataset:
கேவரா உப்புச் சுரங்கம்

**கேவாரா உப்புச் சுரங்கம்** (*Khewra Salt Mine*), பாகிஸ்தான் நாட்டின் பஞ்சாப் மாகாணத்தின் வடக்கில் அமைந்த ஜீலம் மாவட்டத்தில் உள்ள **கேவாரா** எனுமிடத்தில் அமைந்துள்ளது.போத்தோகர் பீடபூமியில் அமைந்த உப்பு மலைத்தொடரின் ஒரு பகுதியாக கேவாரா உப்புச் சுரங்கம் உள்ளது. 

இச்சுரங்கத்தில் இளஞ்சிவப்பு நிறத்துடன் கூடிய படிக வடிவிலான பாறை உப்புகள் வெட்டி எடுக்கப்படுகிறது. இதனை **இமயமலை உப்பு** என்றும் அழைக்கப்படுகிறது. பிரித்தானிய இந்தியாவின் ஆட்சியின் போது 1872ஆம் ஆண்டில் இந்த உப்புச் சுரங்கம் தோண்டப்பட்டு, உப்பு எடுக்கப்பட்டது. 1974ஆம் ஆண்டில் பாகிஸ்தான் கனிம வள நிறுவனம் இந்த உப்புச் சுரங்கத்தை கையகப்படுத்தி, ஆண்டிற்கு 3,50,000 டன் பாறை உப்பு வெட்டி எடுக்கிறது.
## உற்பத்தி
 

கேவாரா உப்புச் சுரங்கத்தில் 82 மில்லியன் டன் முதல் 600 மில்லியன் டன் பாறை உப்பு இருப்பதாக கணிக்கப்பட்டுள்ளது.. 

இப்பாறை உப்பில் சிறிதளவு கால்சியம், மக்னீசியம், பொட்டாசியம் சல்பேட் மற்றும் துத்தநாகம், செப்பு, மங்கனீஸ், குரோமியம் மற்றும் ஈயம்
கொண்டுள்ளது. 
## படக்காட்சிகள்

File:A Mosque Made Up of Salt Rocks.JPG| உப்புச் சுரங்கத்தில் தொழுகைப் பள்ளிவாசல்
File:Khewra Salt Mine - Rock salt as ceiling.JPG| பாறை உப்பில் அழகு படுத்தப்பட்ட கட்டிடங்களின் கூரைகள்
File:Khewra Salt Mine - Mined area from Mughal Times.jpg| I
File:KhewRa Mines Salt and Water.jpg|
File:Crystal Valley (Khewra Salt Mines).JPG|
File:Visit To Hari Pur, Khewra And Kallar Kahar (85).JPG| பாறை உப்பில் செய்த வேலைப்பாடுகள் 
File:Inside Khewra Salt Mines (55).jpg| .
File:Visit To Hari Pur, Khewra And Kallar Kahar (62).JPG|பாறை உப்பிலான சுவர்கள்

## மேற்கோள்கள்

## வெளி இணைப்புகள்

*Mines – Pakistan Mineral Development Corporation
* Khewra Salt Mines Archived from the original on 19 June 2022. – Pakistan Mineral Development Corporation
*The Salt Range and Khewra Salt Mine – under UNESCO Tentative List for World Heritage Sites

பகுப்பு:பஞ்சாப் (பாகிஸ்தான்)
பகுப்பு:பாக்கித்தானின் புவியியல்
பகுப்பு:பாகிஸ்தானில் உப்புச் சுரங்கங்கள்
சைத்ரம் தியோசந்து பவார்

**சைத்ரம் தியோசந்து பவார்** (*Chaitram Deochand Pawar*) இந்தியாவின் மகாராட்டிராவைச் சேர்ந்த ஓரு சமூக சேவகர் ஆவார். சைத்ராம் பவார் என்ற பெயராலும் அறியப்படுகிறார். காடு வளர்ப்பு, நீர் பாதுகாப்பு மற்றும் வனவிலங்கு பாதுகாப்பு ஆகியவற்றில்  ஆற்றிய முயற்சிகளுக்காக 2025ஆம் ஆண்டில் இந்தியாவின் நான்காவது மிக உயர்ந்த குடிமை விருதான பத்மசிறீ விருதைப் பெற்றார்.  மகாராட்டிர மாநிலம்  துலே நகரத்தில் உள்ள தேவகிரி கல்யாண் ஆசிரமத்தின் தலைவராக உள்ளார். இவர் கொங்கனி பழங்குடியினத்தைச் சேர்ந்தவராவார்.

மகாராட்டிராவின் துலே மாவட்டத்தின் பரிபாடா கிராமத்தில் நீர் மற்றும் வனப் பாதுகாப்பு முயற்சிகளுக்கு பவார் தலைமை தாங்கியுள்ளார். இதன் மூலம் ஐநூறுக்கும் மேற்பட்ட தடுப்பணைகள் மற்றும் அகழிகள் கட்டப்பட்டு, நிலத்தடி நீர் மட்டம் மற்றும் நீர்ப்பாசனம் மேம்படுத்தப்பட்டதாக கூறப்படுகிறது. இவரது முயற்சிகள் பல்லுயிர் பாதுகாப்புக்கும் பெரிதும் பங்களித்துள்ளன. 8 அழிந்து வரும் விலங்கு இனங்கள் மற்றும் 48 பறவை இனங்களுக்கு தங்குமிடம் வழங்குவதோடு, 435 வகையான மரங்கள், கொடிகள் மற்றும் புதர்களைப் பாதுகாக்கிறது.

2019ஆம் ஆண்டில்  சாண்ட் ஈசுவர் அறக்கட்டளையின்  சந்து ஈசுவர் விசிசுட்டு சேவா சம்மான் விருது பெற்றார்.

## மேற்கோள்கள்

பகுப்பு:பத்மசிறீ விருது பெற்ற சமூகப்பணியாளர்கள்
பகுப்பு:வாழும் மக்கள்
பகுப்பு:மகாராட்டிர மக்கள்
பகுப்பு:இந்தியச் செயற்பாட்டாளர்கள்
இராம் நாத் தாக்கூர்

**இராம் நாத் தாக்கூர்** (Ram Nath Thakur)(மார்ச் 3, 1950, பீகார், சமஸ்திபூர் மாவட்டம், கர்பூரி கிராமத்தில்) ஜனதா தளம் (ஐக்கிய) கட்சியைச் சேர்ந்த அரசியல்வாதியும், இந்திய நாடாளுமன்ற உறுப்பினரும் ஆவார். இவர் நாடாளுமன்றத்தின் மேலவையான மாநிலங்களவையில் பீகாரைப் பிரதிநிதித்துவப்படுத்துகிறார். இவர் மாநிலங்களவையில் ஜனதா தளம் (ஐக்கிய) தலைவராக உள்ளார்.

இவர்பீகார் சட்டமன்ற உறுப்பினராகப் பணியாற்றியுள்ளார். லாலு பிரசாத் யாதவின் முதல் அமைச்சரவையில் கரும்பு தொழில் துறை அமைச்சரானார். நவம்பர் 2005 முதல் நவம்பர் 2010 வரை நிதிஷ் குமார் அமைச்சரவையில் வருவாய் மற்றும் நில சீர்திருத்தங்கள், சட்டம், தகவல் மற்றும் மக்கள் தொடர்பு அமைச்சராக இருந்தார்.

தாக்கூர் ஏப்ரல் 2014 முதல் ஏப்ரல் 2020 வரையிலான காலத்திற்கு தேர்ந்தெடுக்கப்பட்டார்.

## மேலும் காண்க
மோடியின் மூன்றாவது அமைச்சரவை

## மேற்கோள்கள்

பகுப்பு:மாநிலங்களவை உறுப்பினர்கள்
பகுப்பு:பீகார் அரசியல்வாதிகள்
பகுப்பு:ஐக்கிய ஜனதா தளம் அரசியல்வாதிகள்
குசாப் மாவட்டம்

**குசாப் மாவட்டம்** (*Khushab District*), பாக்கித்தான் நாட்டில் உள்ள  பஞ்சாப் மாகாணத்தின் 41 மாவட்டங்களில் ஒன்றாகும். பஞ்சாபின் வடக்கில் அமைந்த இம்மாவட்டத்தின் நிர்வாகத் தலைமையிடம் ஜௌகராபாத் நகரம் ஆகும்.  ஜௌகராபாத் நகரமானது, பஞ்சாப் மாகாணத் தலைநகரான லாகூருக்கு வடமேற்கே 241 கிலோமீட்டர் தொலைவிலும், நாட்டின் தலைநகரான இசுலாமாபாத்துக்கு தெற்கே 227 கிலோமீட்டர் தொலைவிலும் உள்ளது. இம்மாவட்டத்தின் ஒரு பகுதியில்  உப்பு மலைத்தொடர் அமைந்துள்ளது. இம்மாவட்டத்தில் அணுக்கரு உலைக்கு தேவையான கன நீர் உற்பத்தி செய்யப்படுகிறது மற்றும் சிறப்பு இராணுவ ஆயுதத் தளவாடத் திட்டங்களைக் கொண்டுள்ளது.
இம்மாவட்டத்தில் இந்து ஷாகி மன்னர்களால் கிபி 7 முதல் 9ஆம் நூற்றாண்டு வரையான காலத்தில் கட்டப்பட்ட அம்ப் கோயில்கள் உள்ளது.
## மாவட்ட எல்லைகள்
குசாப் மாவட்டத்தின் வடக்கே சாகிவால் மாவட்டம், கிழக்கில் சர்கோதா மாவட்டம், தெற்கில் பாக்கர் மாவட்டம், மேற்கில் மியான்வாலி மாவட்டம் எல்லைகளாக உள்ளது.
## மாவட்ட நிர்வாகம்
இம்மாவட்டம் குசாப் வட்டம்,  நூர்பூர் தால் வட்டம், குவய்தாபாத் வட்டம் மற்றும் நௌசெரா வட்டம் எனும் 4 வருவாய் வட்டங்களையும், 51 ஒன்றியக் குழுக்களையும் கொண்டுள்ளது.
## புவியியல்
சிந்து ஆறு மற்றும் ஜீலம் ஆறுகளுக்கு இடையே அமைந்த குசாப் மாவட்டப் பகுதிகளில் சில தால் பாலைவனத்தில் உள்ளது. இதன் பள்ளத்தாக்குகளில் மூன்று நன்னீர் ஏரிகள் உள்ளதால் வேளாண்மை செய்யப்படுகிறது.
## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி 248,304 குடியிருப்புகள் கொண்ட  மாவட்ட மக்கள் தொகை 1,501,089 ஆகும். பாலின விகிதம் 100 பெண்களுக்கு ஆண்கள் 104.80 வீதம் உள்ளனர். சராசரி எழுத்தறிவு 62.52% ஆகும்.இதன் மக்கள் தொகையில் 10 வயதிற்குட்பட்ட குழந்தைகள் 371,528 (24.75%) ஆக உள்ளனர்.நகர்புறங்களில்  418,745 (27.90%) lமக்கள் வாழ்கின்றனர்.
### சமயம்
இம்மாவட்டத்தில் இசுலாம் 98.95%, கிறித்துவம் 1% மற்றும் பிற சமயங்களை 0.15% மக்கள் பின்பற்றுகின்றனர்.
### மொழிகள்
இம்மாவட்டத்தில் பஞ்சாபி மொழியை 92.38% மக்களும், பஷ்தூ மொழியை 2.05% மக்களும், சராய்கி மொழியை 2.39% மக்களும் மற்றும் உருது மொழியை 1.43% மக்களும் தாய் மொழியாகப் பேசுகின்றனர்.

## மேற்கோள்கள்

## வெளி இணைப்புகள்
*Khushab District

பகுப்பு:பஞ்சாப் (பாகிஸ்தான்) மாகாணத்தின் மாவட்டங்கள்
பகுப்பு:பஞ்சாப் (பாகிஸ்தான்)
கொடுமூர் சட்டமன்றத் தொகுதி

**கர்நூல் மக்களவைத் தொகுதி** *(Kodumur Assembly constituency)* என்பது இந்தியாவின் ஆந்திரப் பிரதேச சட்டப்பேரவையில் உள்ள 175 சட்டமன்றத் தொகுதிகளில் ஒன்றாகும். இத்தொகுதியானது கர்னூல் மாவட்டத்தில் அமைந்துள்ளது. இது கர்நூல் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
கொள்ளிடம் (ஊர்)

**கொள்ளிடம்** (*Kollidam*) என்பது தமிழ்நாட்டின், மயிலாடுதுறை மாவட்டத்தில் உள்ள ஒரு ஊராகும். இந்த ஊரை கொள்ளிடம் ஆறு கடந்து செல்வதால் இந்த ஊர் கொள்ளிடம் என்று அதன்பெயரையே பெற்றது. கொள்ளிடம் ஆற்றின் முகத்துவாரத்தில் இருந்து ஏழு மைல் தொலைவில் இந்த ஊர் அமைந்துள்ளது.

## நிருவாகம்
ஊராட்சியாக இருந்த இந்த ஊர் 2025 ஆம் ஆண்டு தமிழ்நாடு அரசால் பேரூராட்சியாக தரம் உயர்த்தப்பட்டது.

## அமைவிடம்
இந்த ஊரானது மாவட்ட தலைநகரான மயிலாடுதுறையிலிருந்து 31 கிலோமீட்டர் தொலைவில் உள்ளது.

## பிற தகவல்கள்
கொள்ளிடம் ஊரில் காவல் நிலையம், பத்திரப்பதிவு அலுவலகம், அஞ்சல் அலுவலகம், தொடருந்து நிலையம், பேருந்து நிலையம், மின்வாரிய அலுவலகம், பள்ளிகள், மருத்துவமனைகள் கடைவீதி போன்ற வசதிகள் உள்ளன.
  
## மேற்கோள்

பகுப்பு:மயிலாடுதுறை மாவட்டப் பேரூராட்சிகள்
மகேசு ராவத்து

**மகேசு ராவத்து** (*Mahesh Raut*) என்பவர் மகாராட்டிராவின் கட்சிரோலி நகரத்தில்  ஆதிவாசிகளுடன் இணைந்து பணியாற்றும் ஒரு ஆர்வலர் ஆவார். 2018ஆம் ஆண்டு நடைபெற்ற மகாராட்டிர தலித் போராட்டங்கள் வன்முறை வழக்கில் இவர் ஓர் இளைய குற்றவாளியாவார்.

## வாழ்க்கைக் குறிப்பு
மகாராட்டிராவின் விதர்பா பகுதியில் உள்ள சந்திரபூர் மாவட்டத்தில் உள்ள இலகபூர் கிராமத்தில் ராவத்து பிறந்தார். கட்சிரோலியில் உள்ள நவோதயா பள்ளியில் பள்ளிப் படிப்பை முடித்தார். 2007ஆம் ஆண்டு தொடக்கப்பள்ளி ஆசிரியராக சிறிது காலம் பணியாற்றினார். 2009ஆம் ஆண்டு, சமூகப் பணிகளைப் படிக்க மும்பையில் உள்ள டாடா சமூக அறிவியல் நிறுவனத்தில் சேர்ந்தார். இந்நிறுவனத்தில் பட்டம் பெற்ற பிறகு, ராவத் பிரதமர் கிராமப்புற மேம்பாட்டு உதவித்தொகைக்கு தேர்ந்தெடுக்கப்பட்டார். 2018ஆம் ஆண்டு, இவர் கடுமையான சீழ் புண் உண்டாக்குகிற பெருங்குடல் அழற்சி நோயால் பாதிக்கப்பட்டார்.

## செயல்பாடுகள்
விளிம்புநிலை சமூகங்களின் இடம்பெயர்வை எதிர்த்துப் போராடும் விசுடபன் விரோதி இயன் விலாசு  அந்தோலன் என்ற அமைப்பின் இணை ஒருங்கிணைப்பாளராக ராவுத்து உள்ளார்.  இடைத்தரகர்களின் ஈடுபாடு இல்லாமல் கொரோமண்டல் கருங்காலி இலைகளை நேரடியாக சந்தையில் விற்பனை செய்ய,  இப்பகுதியின் ஆதிவாசி சமூகங்களுடன் இணைந்து பிரச்சாரம் செய்துள்ளார். மனித உரிமைகள் தன்னார்வ தொண்டு நிறுவனமான பாரத் இயன் அந்தோலனின் உறுப்பினராகவும் உள்ளார். சூரச்கர் சுரங்கத் திட்டம் உட்பட, காத்சிரோலியில் சுரங்கத் திட்டங்களுக்கு எதிராக அவர் பிரச்சாரம் செய்துள்ளார்.

## கைது
2018ஆம் ஆண்டு சூன் மாதம் 6ஆம் தேதியன்று  சட்டவிரோத நடவடிக்கைகள் (தடுப்பு) சட்டத்தின் கீழ், புனே காவல்துறையினரால் வீட்டிலிருந்து இவர் கைது செய்யப்பட்டார். தற்போது மகாராட்டிரத்தின் தலோச்சா மத்திய சிறையில் அடைக்கப்பட்டுள்ளார்.

## மேற்கோள்கள்


பகுப்பு:வாழும் மக்கள்
பகுப்பு:மனித உரிமைச் செயற்பாட்டாளர்கள்
பகுப்பு:இந்திய சமூகசேவகர்கள்
ஆர். இராமசாமி ஐயர்

**ஆர். இராமசாமி ஐயர்** (*Ramaswamy R Iyer*) இந்தியாவைச் சேர்ந்த ஒரு குடிமைப் பணியாளர் ஆவார். இவர் 1929ஆம் ஆண்டில் கன்னியாகுமரி மாவட்டம் தக்கலையில் பிறந்தார். செயற்பாட்டாளர், நீர் கொள்கை நிபுணர் என்று பன்முகங்களுடன் அறியப்படுகிறார். 2014 ஆம் ஆண்டில் இந்தியாவின் நான்காவது மிக உயர்ந்த குடிமை விருதான பத்மசிறீ  விருது இவருக்கு வழங்கப்பட்டது. 

தில்லியில் உள்ள கொள்கை ஆராய்ச்சி மையத்தில் கௌரவ ஆராய்ச்சிப் பேராசிரியராகப் பணியாற்றினார். இந்திய அரசாங்கத்தில் நீர்வளததுறை செயலாளராகப் பணியாற்றினார்.1985ஆம் ஆண்டு சூன் மாதத்தில்  நீர்வளத்துறை செயலாளராக நியமிக்கப்பட்டார். மேலும் 1987ஆம் ஆண்டில் இந்தியாவின் முதல் தேசிய நீர் கொள்கையை வரைந்த பெருமை இவருக்கு உண்டு.

ஓர் எழுத்தாளராகவும் இவர் இருந்தார். "வாழும் நதிகள், இறக்கும் நதிகள்" (ஆக்சுபோர்டு பல்கலைக்கழக அச்சகம், 2015) என்ற நூல் அழிந்து வரும் ஆறுகளின் மோசமான நிலையை முன்வைக்கிறது.

## மேற்கோள்கள்

பகுப்பு:1929 பிறப்புகள்
பகுப்பு:2015 இறப்புகள்
பகுப்பு:இந்தியச் செயற்பாட்டாளர்கள்
பகுப்பு:பத்மசிறீ விருது பெற்றவர்கள்
இரும்புலியூர்

**இரும்புலியூர்** என்ற புறநகர்ப் பகுதியானது, இந்தியாவில் தமிழ்நாடு மாநிலத்தின் செங்கல்பட்டு (இதற்கு முன்னர் காஞ்சிபுரம்) மாவட்டத்திலுள்ளது.
## அமைவிடம்
இரும்புலியூர், கடல் மட்டத்திலிருந்து சுமார் 33.32 மீ. உயரத்தில், () என்ற புவியியல் ஆள்கூறுகள் கொண்டு அமையப் பெற்றுள்ளது.

## அரசியல்
இரும்புலியூர் பகுதியானது, தாம்பரம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருப்பெரும்புதூர் மக்களவைத் தொகுதி சார்ந்தது.
## மேற்கோள்கள்

பகுப்பு:செங்கல்பட்டு மாவட்டத்திலுள்ள ஊர்களும் நகரங்களும்
மண்டி பகாவுத்தீன் மாவட்டம்

**மண்டி பகாவுத்தீன் மாவட்டம்** (*Mandi Bahauddin*), பாக்கித்தான் நாட்டில் உள்ள  பஞ்சாப் மாகாணத்தின் 41 மாவட்டங்களில் ஒன்றாகும். பஞ்சாபில் வடக்கில் அமைந்த இம்மாவட்டத்தின் நிர்வாகத் தலைமையிடம் மண்டி பகாவுத்தீன் நகரம் ஆகும். மண்டி பகாவுத்தீன் நகரமானது மாகாணத் தலைநகரான லாகூருக்கு வடமேற்கே 240 கிலோமீட்டர் தொலைவிலும், நாட்டின் தலைநகரான இசுலாமாபாத்துக்கு தென்கிழக்கே 256 கிலோமீட்டர் தொலைவிலும் உள்ளது.
## மாவட்ட எல்லைகள்
 பரப்பளவு கொண்ட இம்மாவட்டத்திற்கு வடக்கே குஜராத் மாவட்டம், கிழக்கில் வசீராபாத் மாவட்டம் மற்றும் ஹபிசாபாத் மாவட்டம், தெற்கில் சர்கோதா மாவட்டம் மற்றும்  மேற்கில்  ஜீலம் மாவட்டம் எல்லைகளாக உள்ளது.

## புவியியல்
இம்மாவட்டம் ஜீலம் ஆறு மற்றும் செனாப் ஆறுகளுக்கு இடையே அமைந்துள்ளது.
## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி 285,989  குடியிருப்புகள் கொண்ட  மாவட்ட மக்கள் தொகை  1,829,486 ஆகும். பாலின விகிதம் 100 பெண்களுக்கு  100.54  ஆண்கள் வீதம் உள்ளனர். சராசரி எழுத்தறிவு 70.27% ஆகும்.இதன் மக்கள் தொகையில் 10 வயதிற்குட்பட்ட குழந்தைகள்  457,547 (25.01%) ஆக உள்ளனர்.நகர்புறங்களில் 346,141 (18.92%) மக்கள் வாழ்கின்றனர்.
### சமயம்
இம்மாவட்டத்தில் இசுலாம் 99.40%, கிறித்துவம் 0.52% மற்றும் பிற சமயங்கள் 0.08% மக்கள் பின்பற்றுகின்றனர்.
### மொழிகள்
இம்மாவட்டத்தில் பஞ்சாபி மொழியை 93.2% மக்களும், உருது மொழியை 4.57% மக்களும், பஷ்தூ மொழியை 1.77% மக்களும் தாய் மொழியாகப் பேசுகின்றனர்.
## தட்ப வெப்பம்
இம்மாவட்டத்தின் கோடைக்காலத்தில் அதிக வெப்பமும், குளிர்காலத்தில் கடுங்குளிரும் நிலவுகிறது. கோடைக்கால பகலில் அதிகபட்ச வெப்பம்  அளவிற்கும், குளிர்கால வெப்பம் .வரையும் இருக்கும். ஆண்டின் சராசரி மழைப்பொழிவு   ஆகும். 
## மாவட்ட நிர்வாகம்
இம்மாவட்டம் 3 வருவாய் வட்டங்களையும், 80 ஒன்றியக் குழுக்களையும் கொண்டது.

## மேற்கோள்கள்

பகுப்பு:பஞ்சாப் (பாகிஸ்தான்) மாகாணத்தின் மாவட்டங்கள்
பகுப்பு:பஞ்சாப் (பாகிஸ்தான்)
யாமினி (தொலைக்காட்சித் தொடர்)

**யாமினி ** என்பது சன் தொலைக்காட்சியில்  திசம்பர்  15, 2025 திங்கள் முதல் சனிக்கிழமை வரை இரவு 7:30 மணிக்கு ஒளிபரப்பட்ட தொலைக்காட்சி நாடகத் தொடர் ஆகும். இந்த தொடரை  சன் என்டர்டெயின்மெண்ட் மற்றும் மீடியா மொகல் புரொடக்ஷன்ஸ் இணைத்து தயாரிக்க,ஜிஷ்ணு மேனன்,ரேஷ்மா முரளிதரன், எம். ராமச்சந்திரன், எம். ராமச்சந்திரன், சாய் பிரியங்கா ரூத் போன்ற பலர் நடித்துள்ளனர்.
வை. இரகுராமன்

**வை. இரகுராமன்** (*V. Raghuraman*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் நக்கரவந்தான்குடி கிராமத்தினைச் சேர்ந்தவர். சிதம்பரம் இராமசாமி செட்டியா உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1977ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் புவனகிரி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1977

## மேற்கோள்கள்

பகுப்பு:1944 பிறப்புகள்
பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
அவ்தாசு கௌசல்

**அவ்தாசு கௌசல்** (*Avdhash Kaushal*) இந்தியாவைச் சேர்ந்த ஒரு கல்வியாளர் ஆவார். சுற்றுச்சூழல் ஆர்வலராகவும் செயற்பாட்டாளராகவும் இவர் அறியப்படுகிறார். 1934/1935 ஆம் ஆண்டில் பிறந்தார். 1986ஆம் ஆண்டு அவ்தாசு கௌசலுக்கு பத்மசிறீ விருது வழங்கப்பட்டது. 

## பிறப்பு
அவ்தாசு கௌசல் மேற்கு உத்தரப் பிரதேசத்தின் மீரட்டு நகரத்தில் பிறந்தார்.

## தொழில்
அவ்தாசு  கௌசல் முசோரியில் உள்ள லால் பகதூர் சாசுத்திரி தேசிய நிர்வாக அகாடமியில் 3 ஆண்டுகள் இணைப் பேராசிரியராகப் பணியாற்றினார்.

வடக்கு இமயமலையின் பூர்வீக காடுகளில் வசிக்கும் நாடோடி பழங்குடியினரான வான் குச்சர்களின் நலனை ஊக்குவிப்பதற்காக செயல்படும் கிராமப்புற வழக்கு மற்றும் உரிமை மையம் என்ற ஓர் அரசு சாரா நிறுவனத்திற்கு இவர் தலைமை தாங்கினார். கல்வியறிவு, ஆரம்ப சுகாதாரம் மற்றும் கால்நடை பராமரிப்பு மற்றும் சமூக வன மேலாண்மை ஆகியவை இவ்வமைப்பின் பிரச்சாரங்களில் அடங்கும்.

## இறப்பு
அவ்தாசு கௌசல் 2022ஆம் ஆண்டு சூலை மாதம் 12ஆம் நாள் தனது 87ஆவது வயதில் டேராடூனில் இறந்தார்.

## மேற்கோள்கள்

## விளக்கக் குறிப்பு

## வெளி இணைப்புகள்
* Interview

பகுப்பு:1934 பிறப்புகள்
பகுப்பு:1935 பிறப்புகள்
பகுப்பு:2022 இறப்புகள்
பகுப்பு:உத்தரப் பிரதேச நபர்கள்
பகுப்பு:பத்மசிறீ விருது பெற்றவர்கள்
பகுப்பு:இந்தியச் செயற்பாட்டாளர்கள்
வசீராபாத் மாவட்டம்

**வசீராபாத் மாவட்டம்** (*Wazirabad District*), பாக்கித்தான் நாட்டில் உள்ள  பஞ்சாப் மாகாணத்தின் 41 மாவட்டங்களில் ஒன்றாகும். பஞ்சாபின் வடக்கில் அமைந்த இம்மாவட்டத்தின் நிர்வாகத் தலைமையிடம் வசீராபாத் நகரம் ஆகும். வசீராபாத் நகரமானது, பஞ்சாப் மாகாணத் தலைநகரான லாகூருக்கு தெற்கே 149 கிலோமீட்டர் தொலைவிலும், நாட்டின் தலைநகரான இசுலாமாபாத்துக்கு தென்கிழக்கே 192 கிலோமீட்டர் தொலைவிலும் உள்ளது.
## மாவட்ட எல்லைகள்
வசீராபாத் மாவட்டத்தின் வடகிழக்கில் சியால்கோட் மாவட்டம், வடமேற்கில் குஜராத் மாவட்டம், தென்கிழக்கில் குஜ்ரன்வாலா மாவட்டம், தெற்கில் ஹபிசாபாத் மாவட்டம் மற்றும் மேற்கில் மண்டி பகாவுத்தீன் மாவட்டம் எல்லைகளாக உள்ளது.
## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி 142,381 குடியிருப்புகள் கொண்ட  மாவட்ட மக்கள் தொகை 993,412 ஆகும். பாலின விகிதம் 100 பெண்களுக்கு ஆண்கள் 100.19 வீதம் உள்ளனர். சராசரி எழுத்தறிவு 77.39% ஆகும்.இதன் மக்கள் தொகையில் 10 வயதிற்குட்பட்ட குழந்தைகள்  271,868 (27.37%) ஆக உள்ளனர். நகர்புறங்களில் 369,009 (37.15%) வாழ்கின்றனர்.
### மொழிகள்
இம்மாவட்டத்தில் பஞ்சாபி மொழி 94.06% மக்களும், உருது மொழியை 4.72% மக்களும் மற்றும் பிற மொழிகளை 1.22% மக்களும் தாய் மொழியாகப் பேசுகின்றனர்
### சமயங்கள்
இம்மாவாட்டத்தில் இசுலாம் 96.39%, கிறித்துவம் 3.52% மற்றும் பிற சமயங்களை 0.09% மக்கள் பின்பற்றுகின்றனர்
## மாவட்ட நிர்வாகம்
இம்மாவட்டம் 2 வருவாய் வட்டங்களைக் கொண்டது.

## மேற்கோள்கள்

பகுப்பு:பஞ்சாப் (பாகிஸ்தான்) மாகாணத்தின் மாவட்டங்கள்
பகுப்பு:பஞ்சாப் (பாகிஸ்தான்)
பாக்பட்டான் மாவட்டம்

**பாக்பட்டான் மாவட்டம்** (*Pakpattan District*), பாக்கித்தான் நாட்டில் உள்ள  பஞ்சாப் மாகாணத்தின் 41 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் பாக்பட்டான் நகரம் ஆகும். இந்நகரமானது பஞ்சாப் மாகாணத் தலைநகரான லாகூருக்கு தென்மேற்கே 194 கிலோமீட்டர் தொலைவிலும், நாட்டின் தலைநகரான இசுலாமாபாத்துக்கு தெற்கே 469 கிலோமீட்டர் தொலைவிலும் உள்ளது.
## மாவட்ட எல்லைகள்
பாக்பட்டான் மாவட்டத்தின் வடக்கில் ஒகரா மாவட்டம், கிழக்கில் பகவல்நகர் மாவட்டம், தெற்கில் வெகாரி மாவட்டம் மற்றும் மேற்கில் சாகிவால் மாவட்டம் எல்லைகளாக உள்ளது. 
## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி 344,546  குடியிருப்புகள் கொண்ட  இம்மாவட்ட மக்கள் தொகை 2,136,170 ஆகும். பாலின விகிதம் 100 பெண்களுக்கு ஆண்கள் 103.30  வீதம் உள்ளனர். சராசரி எழுத்தறிவு 57.13% ஆகும்.இதன் மக்கள் தொகையில்  613,557 (28.73%) பேர் 10 வயதிற்குட்பட்ட குழந்தைகள் ஆவர்.நகர்புறங்களில்  472,575 (22.12%) மக்கள் வாழ்கின்றனர்.
### சமயம்
இம்மாவட்டத்தில் இசுலாம் 99.49% மற்றும் பிற சமயங்களை 0.51% பேர் பின்பற்றுகின்றனர்.
### மொழிகள்
இம்மாவட்டத்தில் பஞ்சாபி மொழியை 95.42% மக்களும், உருது மொழியை 3.50% மக்களும் தாய் மொழியாகப் பேசுகின்றனர்.
## மாவட்ட நிர்வாகம்

இம்மாவட்டம் 3 வருவாய் வட்டங்களையும், 63 ஒன்றியக் குழுக்களையும் கொண்டுள்ளது.

## மேற்கோள்கள்

பகுப்பு:பஞ்சாப் (பாகிஸ்தான்) மாகாணத்தின் மாவட்டங்கள்
பகுப்பு:பஞ்சாப் (பாகிஸ்தான்)
அனந்தசயனம் (1942 திரைப்படம்)

***அனந்தசயனம்*** (*Ananthasayanam*)  என்பது 1942 ஆம் ஆண்டு கே. சுப்பிரமணியம் தயாரித்து முன்னணி வேடத்தில் நடித்த தமிழ்த் திரைப்படமாகும். சுப்பிரமணியம் இந்தப் படத்தை சி. எஸ். வி ஐயருடன் இணைந்து இயக்கினார். இந்தப் படத்தில் எஸ். டி. சுப்புலட்சுமி, எம். வி. ராஜம்மா ஆகியோர் கதாநாயகிகளாகவும், ஜி. பட்டு ஐயர், வி. என். ஜானகி ஆகியோர் துணை வேடங்களிலும் நடித்தனர். 

## கதைக்களம்
திவாகரர் (சுப்பிரமணியம்) விஷ்ணுவின் வடிவமான அனந்த பத்மநாப சுவாமியின் பக்தர். அவர் தன் முறைப்பெண் சரசாவை (ஜானகி) திருமணம் செய்து கொள்ளும்படி கட்டாயப்படுத்தப்படுகிறார். திவாகரருக்கு இந்த திருமண பந்தத்தில் ஆர்வம் இல்லை. திருமண வாழ்க்கையை ஏற்காமல் கடவுள் பக்தியைத் தொடர விரும்புகிறார். திருமண விழாவில் கூடியிருந்த அனைவரையும் அதிர்ச்சிக்குள்ளாக்கும் வகையில் அவர் தனது திருமண நிகழ்விலிருந்து வெளியேறி, இரட்சிப்பையும் ஞானத்தையும் தேடிச் செல்கிறார்.

## நடிகர்கள்
இந்த விவரங்கள் *[[தி இந்து]]*  மற்றும் படத்தின் பாட்டுப் புத்தகத்திலிருந்து எடுக்கப்பட்டன. 

;நடிகர்கள்
* திவாகரராக கே. சுப்பிரமணியம்  
* நாட்டாமையாக ஜி. பட்டு ஐயர்
* அரசராக வித்வான் சீனிவாசன்
* ஸ்வேத சந்திரனாக எம். ஆர். எஸ். மணி
* குறவராக பி. ஆர்.ராஜகோபால ஐயர்
* குறவராக சி. என். சதாசிவய்யா
* அரண்மனை புரோகிதராக ஜாலி கிட்டு ஐயர் 
* மகா விஷ்ணுவாக ஆர். எஸ். ராமசாமி ஐயங்கார்
* சேர நாட்டு மன்னராக எஸ். ராதாகிருஷ்ணன்
;துணை நடிகர்கள்
கோமாளி சம்பு, ராமச்சந்திரன், குளத்து மணி,தஞ்சாவூர் மணி ஐயர்.

;நடிகைகள்
* மோகினியாக எஸ். டி. சுப்புலட்சுமி 
* சுசீலாவாக எம். வி. ராஜம்மா 
* மோகினியின் தாயாக ஆர். பி. லட்சுமிதேவி 
* சரசாவாக வி. என். ஜானகி 
* திவாகரரின் தாயாக கே. நாகலட்சுமி
* மஞ்சுளாவாக டி. எஸ். ராஜம்மாள்
* இளம் கிருஷ்ணனாக குமாரி சுப்புலட்சுமி

## தயாரிப்பு
*ஆனந்தசயனம் திரைப்படத்தின் வழியாக* கே. சுப்பிரமணியம் நடிகராக அறிமுகமானார். இப்படத்தை அவரே மெட்ராஸ் யுனைடெட் ஆர்டிஸ்ட்ஸ் கார்ப்பரேஷன் என்ற பதாகையின் கீழ் இயக்கி தயாரித்தார். உரையாடலை சுப்பிரமணியம், எஸ். ஏ. துரை ஆகிய இருவரும் எழுதினர். திரைக்கதையை சுப்பிரமணியம் எழுதினார். ஒளிப்பதிவை கமல் கோஷ் மேற்கொண்டார். திருவிதாங்கூர் இராச்சியத்தால் பாதுகாக்கப்பட்ட அனந்த பத்மநாபசாமி ஓலைச் சுவடிகள் பற்றிய தகவல்கள் மற்றும் பாடல்களை  திரைக்கதையில் துரை இணைத்தார். 

சி. வி. ராமகிருஷ்ணன் கோஷிடம் உதவி ஒளிப்பதிவாளராகப் பணியாற்றினார்.  படத்தில் துணை வேடத்தில் நடித்த ஜி. பட்டு ஐயர், கே. ஜே. மகாதேவனுடன் சேர்ந்து சுப்பிரமணியத்திடம் உதவி இயக்குநராகப் பணியாற்றினார். படத்திற்கான முதன்மை படப்பிடிப்பு  ஜெமினி ஸ்டுடியோவில் படமாக்கபட்டது. 

## இசை
இந்தப் படத்திற்கு வி. எஸ். பார்த்தசாரதி ஐயங்கார் இசையமைத்தார். பாபநாசம் சிவன், ராஜகோபால் ஐயர் ஆகியோர் பாடல் வரிகளை எழுதினர். திரைப்பட விமர்சகரும் வரலாற்றாசிரியருமான ராண்டார் கை படத்தின் எந்தப் பாடல்களும் பிரபலமடையவில்லை என்று கூறினார். 

## வரவேற்பு
"இந்திய திரைப்பட முன்னோடியான கே. சுப்பிரமணியம் நடிகராக அறிமுகமான ஆச்சரியத்துக்காக" இந்தப் படம் நினைவுகூரப்பட்டது என்று கை குறிப்பிட்டார்.  *அனந்தசயனம்* வணிகரீதியாக  சிறப்பான வெற்றியைப் பெறவில்லை. 

## மேற்கோள்கள்

பகுப்பு:கே. சுப்பிரமணியம் இயக்கிய திரைப்படங்கள்
பகுப்பு:இந்து பக்தி திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:1942 திரைப்படங்கள்
செ. மெ. இராஜு

**செ. மெ. இராஜு** (*S. M. Raju*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் செந்தாரப்பட்டி கிராமத்தினைச் சேர்ந்தவர். தம்மம்பட்டி உயர்நிலைப் பள்ளியில் பத்தாம் வகுப்பு வரை கல்வி பயின்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1977ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் தலைவாசல் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1943 பிறப்புகள்
பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
திருநெல்வேலி - திருச்செந்தூர் இருப்புப்பாதை

**திருநெல்வேலி - திருச்செந்தூர் இருப்புப்பாதை** (ஆங்: Tirunelveli – Thiruchendur  line) gifjld தமிழ்நாட்டிலுள்ள திருநெல்வேலி மற்றும் திருச்செந்தூர் ஆகிய நகரங்களை இணைக்கிறது.

## வரலாறு
* திருச்செந்தூர் - திருநெல்வேலி ரயில் பாதை 1923 ஆம் ஆண்டு திருநெல்வேலி மாவட்ட பிரிட்டிஷ் ராஜ் வாரியத்தால் அமைக்கப்பட்டு திறந்து வைக்கப்பட்டது. இந்தப் பகுதி உப்பு உள்ளிட்ட பொருட்களை கொண்டு செல்வதற்காக இந்தப் பாதை அமைக்கப்பட்டது.

* மீட்டர் கேஜ் பாதை பாதை மாற்றத்திற்காக 2006 இல் அகற்றப்பட்டது, மேலும் அகல ரயில் பாதை 2009 இல் திறக்கப்பட்டது.
திருநெல்வேலியிலிருந்து வழக்கமான பயணிகள் ரயில் போக்குவரத்தைத் தவிர, 2009 ஆம் ஆண்டு ரயில் பாதை மாற்றத்திற்குப் பிறகு சென்னை எழும்பூர் - திருச்செந்தூர் வார இருமுறை விரைவு ரயில் தொடங்கப்பட்டபோது, இந்தப் பாதை சென்னைக்கு முதல் நேரடி ரயில் இணைப்பையும் பெற்றது.

* திருச்செந்தூர்-திருநெல்வேலி இடையேயான ரயில் வேகத்தை மணிக்கு 70 கிமீ வேகத்தில் இருந்து 110 கிமீ வேகத்தில் தெற்கு ரயில்வே அதிகரித்துள்ளது. இந்த வழித்தடத்திலுள்ள லூப் பாதையின் வேகமும் 15கி.மீலிருந்து 30கி.மீ ஆக அதிகரிக்கப்பட்டுள்ளது.

* இந்த பாதை 2019 முதல் மின் இழுவை பாதையாக மாற்றப்பட்டு, டிசம்பர் 2022 இல் பணிகள் நிறைவடைந்தன. 02 ஜனவரி 2024 அன்று பாரதப் பிரதமர் நரேந்திர மோதி இந்த மின்மாற்ற பாதையை நாட்டிற்கு அர்பணித்து வைத்தார்.

## சான்றுகள்

பகுப்பு:மதுரை தொடருந்து கோட்டம்
பகுப்பு:தமிழகத் தொடருந்து வழித்தடம்
ஆக்டினியம் ஆக்சிகுளோரைடு

**ஆக்டினியம் ஆக்சிகுளோரைடு** (*Actinium oxychloride*) என்பது AcOCl என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆக்டினியம், ஆக்சிசன், குளோரின் ஆகிய தனிமங்கள் சேர்ந்து இச்சேர்மம் உருவாகிறது.

## தயாரிப்பு
ஆக்டினியம்((III) குளோரைடுடன் தண்ணீரைச் சேர்த்து  1000 பாகை செல்சியசு வெப்பநிலையில் வினைபுரியச் செய்தால் ஆக்டினியம் ஆக்சிகுளோரைடு உருவாகும். 

ஆக்டினியம்((III) குளோரைடுடன் அமோனியா ஆவியைச் சேர்த்து 900 பாகை செல்சியசு வெப்பநிலைக்குச் சூடுபடுத்தியும் இதை தயாரிக்கலாம்.

## பண்புகள்
ஆக்டினியம் ஆக்சிகுளோரைடு நாற்கோண அமைப்பில் PbClF என்ற இடக்குழுவில் வெள்ளை நிறப் படிகங்களை உருவாக்குகிறது.

## மேற்கோள்கள்

பகுப்பு:ஆக்டினியம் சேர்மங்கள்
பகுப்பு:ஆக்சி குளோரைடுகள்
எம்மிகனூர் சட்டமன்றத் தொகுதி

**எம்மிகனூர் சட்டமன்றத் தொகுதி** *(Yemmiganur Assembly constituency)* என்பது இந்தியாவின் ஆந்திரப் பிரதேச சட்டப்பேரவையில் உள்ள 175 சட்டமன்றத் தொகுதிகளில் ஒன்றாகும். இத்தொகுதியானது கர்நூல் மாவட்டத்தில் அமைந்துள்ளது. எம்மிகனூர், கர்நூல் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
ஆக்டினியம்(III) ஆக்சிபுரோமைடு

**ஆக்டினியம்(III) ஆக்சிபுரோமைடு** (*Actinium(III) oxybromide*) என்பது AcOBr என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆக்டினியம், ஆக்சிசன், புரோமின் ஆகிய தனிமங்கள் சேர்ந்து இச்சேர்மம் உருவாகிறது.

## தயாரிப்பு
ஆக்டினியம்(III) புரோமைடுடன் அமோனியாவும் நீரும் கலந்த கலவையை 500 பாகை செல்சியசு வெப்பநிலையில் வினைபுரியச் செய்து ஆக்டினியம்(III) ஆக்சிபுரோமைடு தயாரிக்கப்படுகிறது.

::AcBr3 + 2NH3 + H2O -> AcOBr + 2NH4Br

## பண்புகள்
ஆக்டினியம்(III) ஆக்சிபுரோமைடு நாற்கோண அமைப்பில் P4/nmm என்ற இடக்குழுவில் வெள்ளை நிறப் படிகங்களை உருவாக்குகிறது.

## மேற்கோள்கள்

பகுப்பு:ஆக்டினியம் சேர்மங்கள்
பகுப்பு:ஆக்சிபுரோமைடுகள்
ஓமாம்புலியூர்

**ஓமாம்புலியூர்** (*Omampuliyur*) என்ற புறநகர்ப் பகுதியானது, இந்தியாவில் தமிழ்நாடு மாநிலத்தின் கடலூர் (முன்னர் தென்னாற்காடு) மாவட்டத்திலுள்ளது.
## அமைவிடம்
ஓமாம்புலியூர், கடல் மட்டத்திலிருந்து சுமார் 32.61 மீ. உயரத்தில், () என்ற புவியியல் ஆள்கூறுகள் கொண்டு அமையப் பெற்றுள்ளது.

## சமயம்
## சிவன் கோயில்
ஓமாம்புலியூரில், பிரணவ வியாக்ரபுரீசுவரர் கோயில் என்ற தொன்மையான சிவன் கோயில் ஒன்று உள்ளது. 

## அரசியல்
ஓமாம்புலியூர் பகுதியானது, காட்டுமன்னார்கோயில் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, சிதம்பரம் மக்களவைத் தொகுதி சார்ந்தது. சிதம்பரத்திலிருந்து 30 கிலோமீட்டர் தொலைவில் உள்ளது.

## மேற்கோள்கள்

பகுப்பு:கடலூர் மாவட்டத்திலுள்ள ஊர்களும் நகரங்களும்
நபிக் முகமது நாசர்

**நபிக் முகமது நாசர்** (*Nafih Mohammed Naser*) இந்தியாவைச் சேர்ந்த ஒரு கல்வி ஆர்வலராவார்.  இந்தியாவில் கல்வி உரிமையை திறம்பட பயன்படுத்துவதற்காக வாதிடவும் பிரச்சாரமும் செய்கிறார்.

## பணிகள்
நபிக் முகமது நாசரும் அவருடைய குழுவினரும் தென்னிந்தியாவில் ஆயிரக்கணக்கான மாணவர்களுக்கு கற்பித்து வருகின்றனர்.  மேலும் 2009ஆம் ஆண்டு கல்வி உரிமைச் சட்டத்தின் கீழ் குழந்தைகள் தரமான கல்வியைப் பெறவும் உதவுகிறார்கள். குடிமை சமூகக் குழுக்கள், அரசு அமைப்புகள், இந்திய நம்பிக்கைத் தலைவர்கள், இந்திய அரசியல் தலைவர்கள், இந்திய அரசாங்கத்தின் உள்ளூர், மாநில மற்றும் தேசிய அமைப்புகள், இந்தியா முழுவதும் உள்ள இந்திய நீதித்துறை மற்றும் கல்வி நிறுவனங்களின் உறுப்பினர்கள் ஆகியோரின் உதவியுடன் குழந்தைத் தொழிலாளர் முறையை முடிவுக்குக் கொண்டுவருவதில் ஆற்றிய குறிப்பிடத்தக்க பணிகளுக்காகவும் இவர் அறியப்படுகிறார்.

## மேற்கோள்கள்

பகுப்பு:வாழும் மக்கள்
பகுப்பு:கர்நாடக நபர்கள்
பகுப்பு:இந்தியச் செயற்பாட்டாளர்கள்
பகுப்பு:இந்தியக் கல்வியாளர்கள்
இந்து ராஜ் மலைகள்

**இந்து ராஜ்** (*Hindu Raj*) (மொழிபெயர்ப்பு:சமசுகிருதம்:*இந்து ஆட்சி*), பாகிஸ்தான் நாட்டின் வடமேற்கில் உள்ள கைபர் பக்துன்வா மாகாணத்தில் அமைந்த மலைத்தொடர் ஆகும். இந்து ராஜ் மலைகள் இந்து குஷ் மலைத்தொடருக்கும், காரகோரம் மலைத்தொடருக்கும் இடையே அமைந்துள்ளது. இதன் கொடுமுடிகளின் உயரம் 5000 மீட்டர் முதல் 6000 மீட்டர் ஆக உள்ளது.இதன் மிக உயர்ந்த கொடுமுடியான **கோயா சோம்** உயரம் 6,872&nbsp;m (22,546&nbsp;ft) ஆகும்.
## புவியியல்
இந்து ராஜ் மலைகள் கைபர் பக்துன்வா மாகாணத்தின் சித்ரால் மாவட்டத்திற்கும், பாகிஸ்தன் ஆக்கிரமிப்பு வடக்கு நிலங்களுக்கு இடையில்அமைந்துள்ளது. இதன் தெற்கில் பாமிர் மலைகள், கிழக்கே  இந்து குஷ் மலைத்தொடர் அமைந்துள்ளது. இதன் கொடுமுடி சுமார் 22,500 அடி உயரத்தில் உள்ளதுஇந்து ராஜ் மலைகள் இந்து குஷ் மலைத்தொடருக்கு இணையாகச் செல்கிறது.

## இந்து ராஜ் மலைகளின் [[கொடுமுடி]]கள்
[edit]

## மேற்கோள்கள்

பகுப்பு:பாக்கித்தானிய மலைத்தொடர்கள்
பகுப்பு:வடக்கு நிலங்கள்
பகுப்பு:கைபர் பக்துன்வா மாகாணம்
முர்ரி மாவட்டம்

**முர்ரி மாவட்டம்** (*Murree*), பாக்கித்தான் நாட்டில் உள்ள  பஞ்சாப் மாகாணத்தின் 41 மாவட்டங்களில் ஒன்றாகும். பஞ்சாப் மாகாணத்தின் வடகோடியில், கைபர் பக்துன்வா மாகாணத்தின் எல்லையில் அமைந்த இம்மாவட்டத்தின் நிர்வாகத் தலைமையிடம் முர்ரி நகரம் ஆகும். முர்ரி நகரமானது பஞ்சாப் மாகாணத் தலைநகரான லாகூருக்கு தென்கிழக்கில் 436.8 கிலோமீட்டர் தொலைவிலும், நாட்டின் தலைநகரான இசுலாமாபாத்துக்கு தென்மேற்கே 65.5 கிலோமீட்டர் தொலைவிலும் உள்ளது. ராவல்பிண்டி மாவட்டத்தின் இரண்டு வருவாய் வட்டங்களைக் கொண்டு முர்ரி மாவட்டம் 14 அக்டோபர் 2022 அன்று நிறுவப்பட்டது.பாகிஸ்தான் நாட்டில் அதிக எழுத்தறிவு கொண்ட வெகுசில மாவட்டங்களில் இதுவும் ஒன்றாகும். இம்மாவட்டத்தின் சராசரி எழுத்தறிவு 87% ஆகும். 
## மாவட்ட எல்லைகள்
முர்ரி மாவட்டத்தின் வடக்கிலும், கிழக்கிலும், மேற்கிலும் கைபர் பக்துன்வா மாகாணம் மற்றும் தெற்கில் ராவல்பிண்டி மாவட்டம் எல்லைகளாக உள்ளது.
## மாவட்ட நிர்வாகம்
 

## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி 66,187 குடியிருப்புகள் கொண்ட  இம்மாவட்ட மக்கள் தொகை 3,72,947 ஆகும்.பாலின விகிதம் 100 பெண்களுக்கு 101.18 ஆண்கள் வீதம் உள்ளனர். சராசரி எழுத்தறிவு 85.90% ஆகும்.இதன் மக்கள்தொகையில் 10 வயதிற்குட்பட்ட குழந்தைகள்  82,063 (22.19%) ஆக உள்ளனர்.நகர்புறங்களில் 48,729 (13.07%) மக்கள் வாழ்கின்றனர்.
### சமயம்
இம்மாவட்டத்தில் இசுலாம் சமயத்தை 99.61% மக்களும் மற்றும் பிற சமயங்களை 0.39% மக்களும் பின்பற்றுகின்றனர்.
### மொழிகள்
இம்மாவட்டத்தில்  பஞ்சாபி மொழியை 26.00% மக்களும், இந்த்கோ மொழியை 26% மக்களும், உருது மொழியை  5.73% மக்களும், பஷ்தூ மொழியை 2.12% மக்களும், பிற மொழிகளை  1.96% மக்கள் தாய் மொழியாகப் பேசுகின்றனர்.
## மேற்கோள்கள்

பகுப்பு:பஞ்சாப் (பாகிஸ்தான்) மாகாணத்தின் மாவட்டங்கள்
பகுப்பு:பஞ்சாப் (பாகிஸ்தான்)
அக்கிதம் நாராயணன்

**அக்கிதம் நாராயணன்** (*Akkitham Narayanan*) (பிறப்பு 1939) பாரிசைத் தளமாகக் கொண்ட கேரளாவைச் சேர்ந்த இந்திய ஓவியர் ஆவார். கே. சி. எஸ். பணிக்கர், டி. பி. ராய் சௌத்தரி மற்றும் ஜீன் பெர்த்தோல் போன்ற கலைஞர்களின் மாணவரான நாராயணனின் ஓவியங்கள் இந்தியா, பிரான்சு, யப்பான், போலந்து மற்றும் ஜெர்மனி போன்ற பல நாடுகளில் உள்ள பல்வேறு அருங்காட்சியகங்கள் மற்றும் காட்சியகங்களில் காட்சிக்கு வைக்கப்பட்டுள்ளன. சென்னை, லலித் கலா அகாதமி, கேரள லலித் கலா அகாதமி விருது , ராஜா ரவி வர்மா விருது மற்றும் காக்னெஸ்-சுர்-மெர் சர்வதேச ஓவிய விழா விருது ஆகியவற்றை மூன்று முறை பெற்றுள்ளார்.

## வாழ்க்கை வரலாறு
அக்கிதம் நாராயணன், 1939 ஆம் ஆண்டில் தென்னிந்திய மாநிலமான கேரளாவில் பாலக்காடு மாவட்டத்தில் குமாரநல்லூர் அருகே உள்ள அமெட்டிக்கரை என்னும் ஊரில் அக்கித்தத்து மனையில் வாசுதேவன் நம்பூதிரி மற்றும் செக்கூர் மனைக்கல் பார்வதி அந்தர்ஜனம் ஆகியோருக்கு பிறந்தார். 1956 ஆம் ஆண்டில், சென்னை அரசு கவின்கலைக் கல்லூரியில் சேர்ந்தார். அங்கு 1961 ஆம் ஆண்டில் சான்றிதழ் பெற்றார். இந்திய அரசின் உதவித்தொகையைப் பெற்ற பிறகு, 1964 வரை மேம்பட்ட படிப்பை முடித்தார். அரசு கவின்கலைக் கல்லூரியில் படிக்கும்போது அப்போதைய முதல்வர் டி. பி. ராய் சௌத்தரி மற்றும் நிறுவனத்தின் துணை முதல்வராக இருந்த கே. சி. எஸ். பணிக்கர் ஆகிய இருவரும் இவருக்கு வழிகாட்டியாக இருந்தனர். 1966 இல் சோழ மண்டல ஓவியர்கள் கிராமத்தை நிறுவுவதில் பணிக்கருக்கு உதவியாக இருந்தார். இதற்கிடையில், நாராயணன் எத்திராஜ் மகளிர் கல்லூரியில் சிறிது காலம் பத்திக் ஓவிய ஆசிரியராக பணியாற்றினார்.  பிரான்ஸ் அரசாங்கத்திடமிருந்து உதவித் தொகையைப்பெற்று  பாரிஸுக்குச் சென்று எகோல் டெஸ் பியூக்ஸ்-கலைப் பள்ளியில் படித்தார். அங்கு 1970 வரை பயின்றார். அவர் நிறுவனத்தில் ஜீன் பெர்த்தோலின் கீழ் நினைவுச்சின்னக் கலையையும், லூசியன் கோட்டேவின் கீழ் பொறிக்கும் கலையையும் கற்றார். பின்னர், நாராயணன் பாரிசிலேயே வசிக்க அங்கேயே குடியேறினார்.

புகழ்பெற்ற மலையாளக் கவிஞர் அக்கிதம் அச்சுதன் நம்பூதிரி நாராயணனின் மூத்த சகோதரர் ஆவார்.

## விருதுகள்
நாராயணன் 1963 ஆம் ஆண்டில் சென்னை லலித் கலா அகாதமி விருதை 1965 மற்றும் 1966 ஆம் ஆண்டுகளில் இரண்டு முறை வென்றார். இதற்கிடையில், 1965 ஆம் ஆண்டில் அகாதமியின் இளம் ஓவியர்கள் மற்றும் சிற்பிகள்  விருதைப் பெற்றார். 1972 ஆம் ஆண்டில், 4 வது சர்வதேச ஓவிய விழாவில் காக்னெஸ்-சுர் _ மெர் என்ற விருதைப் பெற்றார். கேரள லலித் கலா அகாதமி இவருக்கு 2009 ஆம் ஆண்டில் கே. சி. எஸ். பணிக்கர் புரஸ்காரம் விருது வழங்கியது. 2017 ஆம் ஆண்டில் அகாதமி மீண்டும் நாராயணனுக்கு ராஜா ரவி வர்மா விருதை வழங்கியது. கே. என். ஷாஜி இயக்கத்தில் நாராயணனின் வாழ்க்கை குறித்த 27 நிமிட ஆவணப்படத்தையும் கேரள லலித் கலா அகாதமி தயாரித்துள்ளது.

## மேற்கோள்கள்

## வெளி இணைப்புகள்
* 
* 
* 
* 
* 
* 

பகுப்பு:மலையாள மக்கள்
பகுப்பு:பாலக்காடு மாவட்ட மக்கள்
பகுப்பு:1939 பிறப்புகள்
பகுப்பு:வாழும் மக்கள்
பகுப்பு:இந்திய ஓவியர்கள்
நரோவல் மாவட்டம்

**நரோவல் மாவட்டம்** (*Narowal District*), பாக்கித்தான் நாட்டில் உள்ள  பஞ்சாப் மாகாணத்தின் 41 மாவட்டங்களில் ஒன்றாகும். பஞ்சாப் மாகாணத்தின் வடகிழக்கில் அமைந்த இம்மாவட்டத்தின் நிர்வாகத் தலைமையிடம் நரோவல் நகரம் ஆகும். நரோவல் நகரமானது, பஞ்சாப் மாகாணத் தலைநகரான லாகூருக்கு வடகிழக்கே 109 கிலோமீட்டர் தொலைவிலும், நாட்டின் தலைநகரான இசுலாமாபாத்துக்கு தென்கிழக்கே 295 கிலோமீட்டர் தொலைவிலும் உள்ளது. 1991ஆம் ஆண்டில் சியால்கோட் மாவட்டத்தின் 3 வருவாய் வட்டங்களைக் கொண்டு இம்மாவட்டம் நிறுவப்பட்டது.
## சிறப்பு
இம்மாவட்டத்தின் சாகர்கர் வட்டத்தில் கர்த்தார்பூரில் உள்ள சீக்கியர்கள் போற்றும் தர்பார் சாகிப் குருத்துவாருக்குச் செல்ல இந்தியாவின் பஞ்சாப் மாநிலத்தின் தேரா பாபா நானக் எனுமிடத்திலிருந்து 5 கிலோமீட்டர் தொலைவிற்கு சாலை அமைக்கப்பட்டுள்ளது. 

## மாவட்ட எல்லைகள்
இம்மாவட்டத்தின் வடக்கிலும், கிழக்கிலும், தெற்கிலும் இந்தியாவின் ஜம்மு காஷ்மீர் மாநிலம் மற்றும் பஞ்சாப் மாநிலங்களும், தென்மேற்கில் சேய்க்குப்புரா மாவட்டம் மற்றும் மேற்கில் சியால்கோட் மாவட்டம் எல்லைகளாக உள்ளது.

## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி  இம்மாவட்ட மக்கள் தொகை 1,950,954 ஆகும். பாலின விகிதம் 100 பெண்களுக்கு 104.40 ஆண்கள் வீதம் உள்ளனர். சராசரி எழுத்தறிவு 75.28% ஆகும்.இதன் மக்கள் தொகையில் 10 வயதிற்குட்பட்ட குழந்தைகள் 494,799 (25.36%)  உள்ளனர்.நகர்புறங்களில்  349,095 (17.89%) மக்கள் வாழ்கின்றனர். 

### சமயங்கள்
இம்மாவட்டத்தில் இசுலாம் சமயத்தை 97.48% மக்களும், கிறித்துவத்தை 2.23% மக்களும், அகமதியா, இந்து மற்றும் சீக்கிய சமயங்களை 0.29% மக்களும்  பின்பற்றுகின்றனர்.
### மொழிகள்
இம்மாவட்டத்தில் பஞ்சாபி மொழியை 94.26% மக்களும், உருது மொழியை 3.05% மக்களும், மேவாதி மொழியை 2.28% மக்களும் மற்றும் பிற மொழிகளை 0.38% மக்கள் தாய் மொழியாகப் பேசுகின்றனர்.
## கல்வி
* கலை, அறிவியல் & வணிகவியல் கல்லூரிகள் 12
* நரோவால் பல்கலைக்கழகம்
* நரோவால் மருத்துவக் கல்லூரி
* லாகூர் பல்கலைக்கழகம், நரோவால் வளாகம்
* லாகூர் பொறியியல் & தொழில்நுட்பப் பல்கலைக்கழகம், நரோவால் வளாகம்
* லாகூர் கால்நடை அறிவியல் பல்கலைக்கழகம், நரோவால் வளாகம்
## அரசியல்
இம்மாவட்டம் பாகிஸ்தான் நாடாளுமன்றத்திற்கு 4 தொகுதிகளைக் கொண்டுள்ளது.
## மாவாட்ட நிர்வாகம்
இம்மாவட்டம் 3 வருவாய் வட்டங்களையும், 74 ஒன்றியக் குழுக்களையும் கொண்டுள்ளது.

## நகர்புறங்கள்
இம்மாவட்டம் 6 நகர்புறப் பகுதிகளைக் கொண்டுள்ளது. 

 
## மேற்கோள்கள்

பகுப்பு:பஞ்சாப் (பாகிஸ்தான்) மாகாணத்தின் மாவட்டங்கள்
பகுப்பு:பஞ்சாப் (பாகிஸ்தான்)
சீ. வே. இராமசாமி

**சீ. வே. இராமசாமி** (*S. V. Ramasamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் பெரம்பலூர் மாவட்டம் சீலைபிள்ளையார் புத்தூர் கிராமத்தினைச் சேர்ந்தவர். காட்டுப்புத்தூர் ஜமீன்தார் உயர்நிலைப் பள்ளியில் கல்வி பயின்றுள்ளார். தேசியக் கல்லூரி, ராஜாஸ் கல்லூரி, அண்ணாமலைப் பல்கலைக்கழகம், சென்னை சட்டக் கல்லூரியில் கல்லூரிக் கல்வியினைப் பயின்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1977ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பெரம்பலூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1977

## மேற்கோள்கள்

பகுப்பு:1937 பிறப்புகள்
பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
கசூர் மாவட்டம்

**கசூர் மாவட்டம்** ('Kasur District''), பாக்கித்தான் நாட்டில் உள்ள  பஞ்சாப் மாகாணத்தின் 41 மாவட்டங்களில் ஒன்றாகும். பஞ்சாப் மாகாணத்தின் வடகிழக்கில் அமைந்த இதன் நிர்வாகத் தலைமையிடம் கசூர் நகரம் ஆகும். கசூர் நகரமானது, 
பஞ்சாப் மாகாணத் தலைநகரான லாகூருக்கு தெற்கே 52.6 கிலோமீட்டர் தொலைவிலும், நாட்டின் தலைநகரான இசுலாமாபாத்துக்கு தென்கிழக்கே 427 கிலோமீட்டர் தொலைவிலும் உள்ளது.
## மாவட்ட எல்லைகள்
கசூர் மாவட்டத்தின் வடக்கே இலாகூர் மாவட்டம், கிழக்கே பஞ்சாப், இந்தியா, தெற்கே ஒகரா மாவட்டம், மேற்கே நங்கானா சாகிபு மாவட்டம் எல்லைகளாக உள்ளது.

## புவியியல்
இம்மாவட்டத்தின் வடக்கில் மற்றும் தெற்கில் ராவி ஆறும், தென்கிழக்கே சத்லஜ் ஆறும் பாய்கிறது. பியாஸ் ஆறு இம்மாவட்டத்தை இரண்டாகப் பிரிக்கிறது. இம்மாவட்டம் கடல் மட்டத்திலிருந்து 198 மீட்டர் உயரத்தில் உள்ளது.
## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி 645,308 குடியிருப்புகள் கொண்ட  இம்மாவட்ட மக்கள் தொகை 4,084,286 ஆகும். பாலின விகிதம் 100 பெண்களுக்கு 104.53 ஆண்கள் வீதம் உள்ளனர். சராசரி எழுத்தறிவு  62.85% ஆகும். இதன் மக்கள் தொகையில் 10 வயதிற்குட்பட்ட குழந்தைகள் 1,146,988 (28.10%) ஆக உள்ளனர்.நகர்புறங்களில் 1,243,882 (30.46%) மக்கள் வாழ்கின்றனர்
### சமயங்கள்
இம்மாவட்டத்தில் இசுலாம் சமயத்தை 96.52% மக்களும், கிறித்துவத்தை 3.43% மக்களும், இந்து போன்ற பிற சமயங்களை 0.05% மக்களும் பின்பற்றுகின்றனர்.
### மொழிகள்
இம்மாவட்டத்தில் பஞ்சாபி மொழியை 84.29% மக்களும், மேவாதி மொழியை 11.53% மகக்ளும், உருது மொழியை 3.36% மக்களும் தாய் மொழியாகப் பேசுகின்றனர்.

## வளர்ச்சி
இம்மாவட்டத்தில் பியாஸ் ஆறு]ம், அதன் கால்வாய்களும் வேளாண்மை வளர்ச்சிக்கு உதவுகிறது. இம்மாவட்டம் தொழில் மற்றும் வணிக வளர்ச்சி மேம்பட்டிருந்தாலும், இங்கு பாகிஸ்தான் இராணுவத்தின் தரைப்படை அணிகளின் பாசறைகள் உள்ளது. 
## மாவட்ட நிர்வாகம்

3995 சதுர கிலோமீட்டர் பரப்பளவு கொண்ட கசூர் மாவட்டம் 4 வருவாய் வட்டங்களையும், 125 ஒன்றியக் குழுக்களையும் கொண்டுள்ளது.

## இந்துக்களின் வழிபாட்டிடங்கள்

* பாபா ராம் தாமன் கோயில்
## மேற்கோள்கள்

பகுப்பு:பஞ்சாப் (பாகிஸ்தான்) மாகாணத்தின் மாவட்டங்கள்
பகுப்பு:பஞ்சாப் (பாகிஸ்தான்)
இலாகூர் மாவட்டம்

**லாகூர் மாவட்டம்** (*Lahore District*), பாக்கித்தான் நாட்டில் உள்ள  பஞ்சாப் மாகாணத்தின் 41 மாவட்டங்களில் ஒன்றாகும். பாகிஸ்தானின் இரண்டாவது பெரிய நகரமான லாகூர் நகரம் இம்மாவட்டத்தின் தலைமையிடம் மற்றும் பஞ்சாப் மாகாணத்தின்  தலைநகரம் ஆகும். லாகூர் நகரமானது, நாட்டின் தலைநகரான இசுலாமாபாத்துக்கு தென்கிழக்கே 377 கிலோமீட்டர் தொலைவில் உள்ளது. 2023ஆம் ஆண்டின் கணக்கெடுப்பில் இதன் மக்கள் தொகை 1,29,78,661 (10.29 மில்லியன்)  ஆகும்.
## மாவட்ட எல்லைகள்
லாகூர் மாவட்டத்தின் வடக்கிலும், மேற்கிலும் சேய்க்குப்புரா மாவட்டம், கிழக்கில் இந்திய பஞ்சாபின் அமிர்தசரஸ் மாவட்டம், தெற்கில் கசூர் மாவட்டம் எல்லைகளாக உள்ளது.

## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி 2,010,225 குடியிருப்புகள் கொண்ட  லாகூர் மாவட்ட மக்கள் தொகை 13,004,135 ஆகும். பாலின விகிதம் 100 பெண்களுக்கு 112.47 ஆண்கள் வீதம் உள்ளனர். சராசரி எழுத்தறிவு 79.62% ஆகும். இதன் மக்கள் தொகையில் 10 வயதிற்குட்பட்ட குழந்தைகள் 3,231,990 (24.9%) ஆக உள்ளனர்.இம்மாவட்ட மக்கள் அனைவரும் நகர்புறங்களில் வாழ்கின்றனர்.
### சமயம்
இம்மாவட்டத்தில் இசுலாம் 95.26%, இந்து சமயம் 0.80%, கிறித்தவம்  4.64% மற்றும் பிற சமயங்கள் 0.1% மக்கள் பின்பற்றுகின்றனர்.
### மொழிகள்
இம்மாவட்டத்தில் பஞ்சாபி மொழியைல் 73.58% மக்களும், உருது மொழியை 21.13% மக்களும், பஷ்தூ மொழியை 2.01% மக்களும், சராய்கி மொழியை 0.49% மக்களும், இந்த்கோ மொழியை 0.25% மக்களும் தாய் மொழியாகப் பேசுகின்றனர்.
## மாவட்ட நிர்வாகம்

லாகூர் மாவட்டம் 10 வருவாய் வட்டங்களைக் கொண்டுள்ளது.

## மேற்கோள்கள்

பகுப்பு:பஞ்சாப் (பாகிஸ்தான்) மாகாணத்தின் மாவட்டங்கள்
பகுப்பு:பஞ்சாப் (பாகிஸ்தான்)
புளுட்டோனியம் ஆக்சிகுளோரைடு

**புளுட்டோனியம் ஆக்சிகுளோரைடு** (*Plutonium oxychloride*) என்பது PuOCl என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளுட்டோனியம், ஆக்சிசன், குளோரின் ஆகிய தனிமங்கள் சேர்ந்து இச்சேர்மம் உருவாகிறது.

## தயாரிப்பு
புளுட்டோனியம்(III) ஆக்சைடுடன் கால்சியம் குளோரைடைச் சேர்த்து  வினை புரியச் செய்தால் புளூட்டோனியம் ஆக்சிகுளோரைடைத் தயாரிக்கலாம்.
 
::Pu2O3 + CaCl2 -> 2PuOCl + CaO

புளுட்டோனியம் (III) குளோரைடுடன்  கால்சியம் ஆக்சைடை சேர்த்து வினைபுரியச் செய்தாலும் சிறிய அளவில் புளுட்டோனியம் ஆக்சிகுளோரைடு உருவாகிறது. முக்கியமாக புளூட்டோனியம் மோனாக்சைடும் இவ்வினையில் உருவாகும்:

::PuCl3 + CaO -> PuOCl + CaCl2 

மூடப்பட்ட ஒரு குழாயில் PuCl3·6H2O நீரேற்றை சூடாக்குவதன் மூலமோ அல்லது நீர்த்த HCl வழியாக H2 வாயுவை செலுத்தி தயாரிக்கப்பட்ட நீராவி கலவையுடன் PuO2 அல்லது PuCl3 சேர்மத்தை 650 °செல்சியசு வெப்பநிலைக்கு சூடாக்குவதன்  மூலமோ இதை தயாரிக்க இயலும்.

## இயற்பியல் பண்புகள்
புளுட்டோனியம் ஆக்சிகுளோரைடு P4/nmm என்ற இடக்குழுவில் பச்சை அல்லது நீல-பச்சை படிகங்களாகத் தோன்றுகிறது. தண்ணீரில் இது கரையாது ஆனால் நீர்த்த அமிலக் கரைசல்களில் கரையும். PuOCl சேர்மத்தின் எக்சு-கதிர் விளிம்பு பகுப்பாய்வு ஒரு நாற்கோண படிக அமைப்பை வெளிப்படுத்துகிறது. ஒவ்வோர் அலகு செல்லிலும் இரண்டு மூலக்கூறுகள் உள்ளன.

## வேதிப் பண்புகள்
PuOCl திரவ கால்சியம் குளோரைடில் கரைக்கப்பட்ட கால்சியம் அல்லது உயர் வெப்பநிலை பேரியம் நீராவியுடன் வினைபுரிந்து புளுட்டோனியம் மோனாக்சைடை உருவாக்குகிறது.

## மேற்கோள்கள்

பகுப்பு:புளுட்டோனியம் சேர்மங்கள்
பகுப்பு:ஆக்சி குளோரைடுகள்
சமாரியம் ஆக்சிபுளோரைடு

**சமாரியம் ஆக்சிபுளோரைடு** (*Samarium oxyfluoride*) என்பது SmOF என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சமாரியம், ஆக்சிசன், புளோரின் ஆகிய தனிமங்கள் சேர்ந்து இச்சேர்மம் உருவாகிறது.

## இயற்பியல் பண்புகள்
*R*3*m* என்ற இடக்குழுவில் அறுகோணப் படிகத்திட்டத்தில் சமாரியம் ஆக்சிபுளோரைடு படிகமாகிறது.

## மேற்கோள்கள்

பகுப்பு:சமாரியம் சேர்மங்கள்
பகுப்பு:ஆக்சிபுளோரைடுகள்
பொ. சிகாமணி

**பொ. சிகாமணி** (*P. Sigamony*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சென்னை மாவட்டம் வண்ணாரப்பேட்டை பகுதியினைச் சேர்ந்தவர். சென்னை சர். தியாகராயர் செட்டி கல்லூரி உயர்நிலைப் பள்ளியில் புதுமுக வகுப்பில் தேர்ச்சிபெற்ற சிகாமணி, புதுக் கல்லூரியில் கல்வி பயின்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1977ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருவொற்றியூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1977

## மேற்கோள்கள்

பகுப்பு:1940 பிறப்புகள்
பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
சமாரியம் ஆக்சிகுளோரைடு

**சமாரியம் ஆக்சிகுளோரைடு** (*Samarium oxychloride*) என்பது SmOCl என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சமாரியம், ஆக்சிசன், குளோரின் ஆகிய தனிமங்கள் சேர்ந்து இச்சேர்மம் உருவாகிறது.

## தயாரிப்பு
சமாரியம்(III) ஆக்சைடுடன் குளோரினை வினைபுரியச் செய்து சமாரியம் ஆக்சிகுளோரைடு தயாரிக்கப்படுகிறது.

## இயற்பியல் பண்புகள்
சமாரியம் ஆக்சிகுளோரைடு P4/nmm என்ற இடக்குழுவில் நாற்கோணப் படிக அமைப்பில் வெண்மை நிறப் படிகங்களாகத் தோன்றுகிறது.

சமாரியம் ஆக்சிகுளோரைடு வெப்பச் சிதைவுக்கு உட்பட்டு சமாரியம்(III)  ஆக்சைடைக் கொடுக்கிறது.

## பயன்கள்
சுற்றுச்சூழல் மறுசீரமைப்பிற்கான ஒளிச்சேர்க்கை வினையூக்கியாகப் பயன்படுத்த SmOCl ஆராயப்படுகிறது. ஒரு வினையூக்கியாகவும் இது பயன்படுத்தப்படுகிறது.

## மேற்கோள்கள்

பகுப்பு:சமாரியம் சேர்மங்கள்
பகுப்பு:ஆக்சி குளோரைடுகள்
மந்திராலயம் சட்டமன்றத் தொகுதி

**மந்திராலயம் சட்டமன்றத் தொகுதி** *(Mantralayam Assembly constituency)* என்பது இந்தியாவின் ஆந்திரப் பிரதேச சட்டப்பேரவையில் உள்ள 175 சட்டமன்றத் தொகுதிகளில் ஒன்றாகும். இத்தொகுதியானது கர்நூல் மாவட்டத்தில் அமைந்துள்ளது. மந்திராலயம், கர்நூல் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
எர்பியம் ஆக்சிபுரோமைடு

**எர்பியம் ஆக்சிபுரோமைடு** (*Erbium oxybromide*) என்பது ErOBr என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். எர்பியம், ஆக்சிசன், புரோமின் ஆகிய தனிமங்கள் சேர்ந்து இச்சேர்மம் உருவாகிறது.

## பண்புகள்
எர்பியம் ஆக்சிபுரோமைடு நாற்கோண அமைப்பில் *P*4/*nmm* என்ற இடக்குழுவில் படிகங்களை உருவாக்குகிறது.

## மேற்கோள்கள்

பகுப்பு:எர்பியம் சேர்மங்கள்
பகுப்பு:ஆக்சிபுரோமைடுகள்
எர்பியம் ஆக்சிகுளோரைடு

**எர்பியம் ஆக்சிகுளோரைடு** (*Erbium oxychloride*) என்பது ErOCl என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். எர்பியம், ஆக்சிசன், குளோரின் ஆகிய தனிமங்கள் சேர்ந்து இச்சேர்மம் உருவாகிறது.

## தயாரிப்பு
எர்பியம்(III) ஆக்சைடு கரைசலுடன் உருகிய மக்னீசியம் குளோரைடைச் சேர்த்து வினைபுரியச் செய்வதன் மூலம் எர்பியம் ஆக்சிகுளோரைடு சேர்மத்தைப் பெறலாம்.

## இயற்பியல் பண்புகள்
*P*4/*nmm* என்ற இடக்குழுவில் எர்பியம் ஆக்சிகுளோரைடு நாற்கோணப் படிகத்திட்டத்தில் படிகமாகிறது.

## மேற்கோள்கள்

பகுப்பு:எர்பியம் சேர்மங்கள்
பகுப்பு:ஆக்சி குளோரைடுகள்
வலிவலம்

**வலிவலம்** என்ற புறநகர்ப் பகுதியானது, இந்தியாவில் தமிழ்நாடு மாநிலத்தின் நாகப்பட்டினம் மாவட்டத்திலுள்ளது.
## அமைவிடம்
வலிவலம், கடல் மட்டத்திலிருந்து சுமார் 32.2 மீ. உயரத்தில், () என்ற புவியியல் ஆள்கூறுகள் கொண்டு அமையப் பெற்றுள்ளது.

## சமயம்
### சிவன் கோயில்
வலிவலத்தில் மனத்துணைநாதர் கோயில் என்ற சிவன் கோயில் ஒன்று அமைந்துள்ளது.
## அரசியல்
வலிவலம் பகுதியானது, கீழ்வேளூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, நாகப்பட்டினம் மக்களவைத் தொகுதி சார்ந்தது.
## மேற்கோள்கள்

பகுப்பு:நாகப்பட்டினம் மாவட்டத்திலுள்ள ஊர்களும் நகரங்களும்
சீதா மலை

**சீதா மலை** (*Seetha Mount*) என்பது இந்தியாவின் கேரள மாநிலத்தில் உள்ள வயநாடு மாவட்டத்தில் புல்பள்ளி என்ற இடத்திற்க்கு அருகே அமைந்துள்ள ஒரு சிறிய கிராமம் ஆகும்.

## அமைவிடம்
சீதா மலை, புல்பள்ளியிலிருந்து கபினிகிரி கிராமத்திற்குச் செல்லும் சாலையில் கபினி என்ற நதிக்கரையில் சுமார் ஒன்பது கிலோமீட்டர் தொலைவில் அமைந்துள்ளது.

## அடையாளச் சின்னங்கள்
இக்கிராமத்தில் ஒரு பெரிய தேவாலயம் அமைந்துள்ளது. மேலும் அருகில் ஒரு சிறிய பள்ளியும் உள்ளது. இந்தக் கிராமத்தின் அஞ்சல் குறியீடு 673579  ஆகும்.

## போக்குவரத்து
சீதா மலை கிராமம் புல்பள்ளி நகரத்திற்கு அருகில் உள்ளது.  இங்கு மனந்தவாடியிலிருந்து செல்லலாம். நீலாம்பூர் என்ற ஊரிலுருந்து ஊட்டிக்கு செல்லும் சாலை மேப்படி கிராமம் வழியாக வயநாட்டுடன் இணைக்கப்பட்டுள்ளது.

இவ்வூரின் அருகில் மைசூர் ரயில் நிலையம் அமைந்துள்ளது.  மேலும் இவ்வூரின் அருகிலுள்ள விமான நிலையங்கள் கோழிக்கோடு சர்வதேச விமான நிலையம் 120 கி.மீ தொலைவில் அமைந்துள்ளது.  பெங்களூரு சர்வதேச விமான நிலையம் - 290 கி.மீ தொலைவிலும் மற்றும் கண்ணூர் சர்வதேச விமான நிலையம் - 58 கி.மீ தொலைவிலும் அமைந்துள்ளன.

## படங்கள்

File:Seethamount Kappela.jpg|கபிலா
File:Seethamount Church2.jpg|தேவாலயம்



## மேற்கோள்கள்
ஹபிசாபாத் மாவட்டம்

**ஹபிசாபாத் மாவட்டம்** (*Hafizabad District*), பாக்கித்தான் நாட்டில் உள்ள  பஞ்சாப் மாகாணத்தின் 41 மாவட்டங்களில் ஒன்றாகும். இதன் நிர்வாகத் தலைமையிடம் ஹபிசாபாத் நகரம் ஆகும். ஹபிசாபாத் நகரமானது, பஞ்சாப் மாகாணத் தலைநகரான லாகூருக்கு வடமேற்கே 114 கிலோமீட்டர் தொலைவிலும், நாட்டின் தலைநகரான இசுலாமாபாத்துக்கு தென்கிழக்கே 303  கிலோமீட்டர் தொலைவிலும் உள்ளது.
## மாவட்ட எல்லைகள்
ஹபிசாபாத் மாவட்டத்தின் வடக்கில் வசீராபாத் மாவட்டம், வடகிழக்கில் குஜ்ரன்வாலா மாவட்டம், கிழக்கில் சேய்க்குப்புரா மாவட்டம், தென்கிழக்கில் நங்கானா சாகிபு மாவட்டம், வடமேற்கில் மண்டி பகாவுத்தீன் மாவட்டம், தென்மேற்கே சர்கோதா மாவட்டம், தெற்கில் சினியோத் மாவட்டம் எல்லைகளாக உள்ளது.
## தட்ப வெப்பம்
கோடைக்காலத்தின் சூன் மாதத்திய அதிகபட்ச வெப்பம்   இருக்கும். குளிர்காலத்தில் இதமான குளிர் இருக்கும். மழைக்காலம் சூலை முதல் செப்டம்பர் வரை இருக்கும். வண்டல் மண் வளம் மாவட்டம் என்பதால் கொண்டதால் வேளாண்மை சிறப்பாக உள்ளது.
## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி  197,206  குடியிருப்புகள் கொண்ட  இம்மாவட்ட மக்கள் தொகை 1,319,909. பாலின விகிதம் 100 பெண்களுக்கு 103.11 ஆண்கள் வீதம் உள்ளனர். இதன் சராசரி எழுத்தறிவு 65.77% ஆகும்.இதன் மக்கள் தொகையில் 10 வயதிற்குட்பட்ட குழந்தைகள் 331,008 (25.08%) ஆக உள்ளனர்.நகர்புறங்களில் 504,380 (38.21%) மக்கள் வாழ்கின்றனர்.
### சமயங்கள்
இம்மாவட்டத்தில் இசுலாம் சமயத்தை 98.97% மக்களும், கிறித்துவம் 0.69% மக்களும், பிற சமயங்களை 0.14% மக்களும் பின்பற்றுகின்றனர்.
### மொழிகள்
இம்மாவட்டத்தில் பஞ்சாபி மொழியை 95.74% மக்கலும், உருது மொழியை 3.16% மக்களும் தாய் மொழியாகப் பேசுகின்றனர். 
## மாவட்ட நிர்வாகம்
இரண்டு வருவாய் வட்டங்களைக் கொண்ட இம்மாவட்ட நிர்வாகி துணை ஆணையாளர் ஆவார்.

## மேற்கோள்கள்

பகுப்பு:பஞ்சாப் (பாகிஸ்தான்) மாகாணத்தின் மாவட்டங்கள்
பகுப்பு:பஞ்சாப் (பாகிஸ்தான்)
சினியோத் மாவட்டம்

**சினியோத் மாவட்டம்** (*Chiniot District*), பாக்கித்தான் நாட்டில் உள்ள  பஞ்சாப் மாகாணத்தின் 41 மாவட்டங்களில் ஒன்றாகும். இதன் நிர்வாகத் தலைமையிடம் சினியோத் நகரம் ஆகும். சினியோத் நகரமானது, பஞ்சாப் மாகாணத் தலைநகரான லாகூருக்கு வடமேற்கே 162 கிலோமீட்டர் தொலைவிலும், நாட்டின் தலைநகரான இசுலாமாபாத்துக்கு தெற்கே 278 கிலோமீட்டர் தொலைவிலும் உள்ளது.
## மாவட்ட எல்லைகள்
சினியோத் மாவட்டத்தின் வடக்கில் ஹபிசாபாத் மாவட்டம், கிழக்கில் பைசலாபாத் மாவட்டம், தெற்கில் ஜாங் மாவட்டம், மேற்கில் சர்கோதா மாவட்டம் எல்லைகளாக உள்ளது. 
## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி 256,438 குடியிருப்புகள் கொண்ட  மாவட்ட மக்கள் தொகை 1,563,024 ஆகும். பாலின விகிதம் 100 பெண்களுக்கு 102.41 ஆண்கள் வீதம் உள்ளனர். இதன் சராசரி எழுத்தறிவு 55.05% ஆகும்.இதன் மக்கள் தொகையில் 10 வயதிற்குட்பட்ட குழந்தைகள் 417,070 (26.68%) ஆக உள்ளனர்.நகர்புறங்களில் 491,672 (31.46%) மக்கள் வாழ்கின்றனர்..
### சமயங்கள்
இம்மாவட்டத்தில் இசுலாம் சமயத்தை 95.35% மக்களும், அகமதியா சமயத்தை 4.3% மக்களும், கிறித்துவ சமயத்தை 0.33% மக்களும், பிற சமயங்களை 0.02% மக்களும் பின்பற்றுகின்றனர்.
### மொழிகள்
இம்மாவட்டத்தில் பஞ்சாபி மொழியை 95.08% மக்களும், உருது மொழியை 3.41% மக்களும், பஷ்தூ மொழியை 1.14% மக்களும் தாய் மொழியாகப் பேசுகின்றனர்

## மாவட்ட நிர்வாகம்
சினியோத் மாவட்டம் 3 வருவாய் வட்டங்களைக் கொண்டுள்ளது. 

## மேற்கோள்கள்

பகுப்பு:பஞ்சாப் (பாகிஸ்தான்) மாகாணத்தின் மாவட்டங்கள்
பகுப்பு:பஞ்சாப் (பாகிஸ்தான்)
பஞ்சாப் (பாகிஸ்தான்) மாகாணத்தின் மாவட்டங்கள்

பாக்கித்தான் நாட்டின் பஞ்சாப் மாகாணத்தின் 41 மாவட்டங்களின் பட்டியல் பின்வருமாறு:

# அட்டோக் மாவட்டம்
# இராஜன்பூர் மாவட்டம்
# இலாகூர் மாவட்டம்
# ஒகரா மாவட்டம்
# கசூர் மாவட்டம்
# கானேவால் மாவட்டம்
# குசாப் மாவட்டம்
# குஜ்ரன்வாலா மாவட்டம்
# குஜராத் மாவட்டம்
# கோட் அட்டு மாவட்டம்
# சக்வால் மாவட்டம்
# சர்கோதா மாவட்டம்
# சாகிவால் மாவட்டம்
# சியால்கோட் மாவட்டம்
# சினியோத் மாவட்டம்
# சேய்க்குப்புரா மாவட்டம்
# தலகாங் மாவட்டம்
# தேரா காசி கான் மாவட்டம்
# தோபா தேக்சிங் மாவட்டம்
# தௌன்சா மாவட்டம்
# நங்கானா சாகிபு மாவட்டம்
# நரோவல் மாவட்டம்
# பகவல்நகர் மாவட்டம்
# பகவல்பூர் மாவட்டம்
# பாக்கர் மாவட்டம்
# பைசலாபாத் மாவட்டம்
# பாக்பட்டான் மாவட்டம்
# மண்டி பகாவுத்தீன் மாவட்டம்
# மியான்வாலி மாவட்டம்
# முசாப்பர்கர் மாவட்டம்
# முர்ரி மாவட்டம்
# முல்தான் மாவட்டம்
# ரகீம் யார்கான் மாவட்டம்
# ராவல்பிண்டி மாவட்டம்
# லய்யா மாவட்டம்
# லோத்ரன் மாவட்டம்
# வசீராபாத் மாவட்டம்
# வெகாரி மாவட்டம்
# ஜாங் மாவட்டம்
# ஜீலம் மாவட்டம்
# ஹபிசாபாத் மாவட்டம்
## மேற்கோள்கள்

பகுப்பு:பஞ்சாப் (பாகிஸ்தான்) மாகாணத்தின் மாவட்டங்கள்
பகுப்பு:பஞ்சாப் (பாகிஸ்தான்)
பகுப்பு:பாக்கித்தானின் மாவட்டங்கள்
பகுப்பு:பாக்கித்தான் ஆட்சிப் பிரிவுகள்
பகுப்பு:பாக்கித்தான்